Cheetahs Blog » Blog Archive » Cheetah Bulletin 5
Cheetah Bulletin 5
MET die Toyota Cheetahs, die Toyota Vrystaat XV en die Shimlas wat die afgelope week slae in hul onderskeie kompetisies gekry het, is Vrystaters se volle aandag vandag gerig, en die hoop gevestig op, die Sentrale Universiteit vir Tegnologie wat in sy laaste ligabepaling teen die Universiteit van Fort Hare in die Varsity-skildkompetisie te staan kom.
· Die Toyota Cheetahs is tans 13de in die Vodacom Super Rugby-kompetisie.
· Die Toyota Vrystaat XV is tans sesde in die Suid-seksie van die Vodacombeker-kompetisie.
· Die Shimlas het vanjaar in die Universiteit van die Vrystaat se Rugbyklub se eeufeesjaar, wat verlede jaar derde om die Varsity-beker was en in die halfeindronde gespeel het, het vanjaar sesde geëindig en het dus nie die uitspeelronde gehaal nie.
· Die Sentrale Universiteit vir Tegnologie is tans tweede in die Varsity-skildreeks en speel vandag om 19:00 teen die Universiteit van Fort Hare in die laaste ronde. Die SUT is tans tweede in die puntestand met 24 ligapunte, ná 7 Wits (29 punte).
Die SUT moet dus vandag se kragmeting teen UFH wen en ‘n bonuspunt vir vier of meer drieë druk om óók met 29 punte te eindig. Die Bloemfonteinse studente het ‘n positiewe puntetotaal van 133, teenoor die 86 van die Witsies. Die SUT speel dus vir ‘n tuisveldvoordeel in die eindstryd van die reeks.
Die SUT het in die ligabepaling op 13 Februarie Fort Hare met 34-19 in Bloemfontein geklop.
Die afgelope week se uitslae is:
Vodacom Super Rugby – CHRISTCHURCH: Crusaders 28 – Toyota Cheetahs 21; PRETORIA: Bulle 61 – Reds 8; CANBERRA: Brumbies 33 – Highlanders 26; SYDNEY: Waratahs 34 – Haaie 30; JOHANNESBURG: Stormers 24 – Leeus 19; MELBOURNE: Rebels 30 – Western Force 29; AUCKLAND: Hurricanes 26 – Blues 25.
Vodacombeker – BLOEMFONTEIN: Sharks XV 38 – Toyota Vrystaat XV; KAAPSTAD: WP 30 – OP Kings 25; MOSSELBAAI: Boland Kavaliers 46 – SWD Arende 26; PRETORIA: Blou Bulle 49 – Goue Leeus 10; WELKOM: Pumas 43 – Griffons 12; KEMPTONPARK – Valke 31 – Luiperds 28.
Varsity-beker – JOHANNESBURG: UJ 10 – Maties 10; POTCHEFSTROOM: Pukke 64 – Shimlas 24; PRETORIA: NMMU 90 – TUT – 34; KAAPSTAD: Tukkies 29 – Ikeys 18.
Varisty-skild – KAAPSTAD: Wits 28; PIETERMARITZBURG: Fort Hare 16 – UKZN 15.
Vodacom Super Rugby-puntestand
Vodacom Blou Bulle
MTN Goue Leeus
Toyota Vrystaat XV
· Jaco Peyper is ingesluit in die IRR se elite-paneel van skeidsregters. Dit plaas hom onder die wêreld se nege beste rugbyskeidsregters. Peyper sal op 5 Junie in Newcastle, Australië, die toets tussen die Wallabies en Skotland blaas. · Lourens van der Merwe, die Bloemfonteinse skeidsregter en die nuutste toevoeging vanjaar tot SANZAE Super Rugby-merietepaneel, het toe Saterdag sy eerste proesel groot rugby gesmaak deurdat hy die kragmeting in die Canberra-stadion in Canberra tussen die Brumbies en die Highlanders beheer het. · Johan Goosen is steeds met 81 punte die voorste puntemaker in vanjaar se Super Rugby-kompetisie. Hy word deur Morné Steyn (Bulle -66), Beuaden Barrett (Hurricanes – 63) en Joe Pietersen (Stormers – 61).
· Naka Drotské was Saterdag in sy 60e Super-wedstryd afrigter van die Toyota Cheetahs, wat hom 11de op die afrigterslysie plaas. Die gevierde Eddie Jones (Brumbies – 61) is een wedstryd voor hom.
· Die Toyota Cheetahs kan dalk tans 13de in die Vodacom Super Rugby-puntestand wees, maar in hul soveelste naelskraapse nederlaag Saterdag teen die Crusaders (21-28) het hulle gewys dat hulle stadig maar seker besig is om húl stem al dikker in die reeks te maak. Met hul twee vorige besoeke aan Christchurch het die Toyota Cheetahs sommer groot slae teen dié 7-malige Super-kampioen op die hals geloop: 2008 – verloor 7-55; 2010 – verloor 6-45. Én, daar was Saterdag 12 All Blacks in die Crusaders se 15-tal.
· Adriaan Strauss het Saterdag in sy 54ste wedstryd vir die Toyota Cheetahs gespeel, met Hennie Daniller in sy 52ste.
Bepalings vir die komende week
Vodacom Super Rugby – Vrydag: INVERCARGILL – Highlanders teen Rebels. Saterdag: WELLINGTON – Hurricanes teen Toyota Cheetahs; HAMILTON – Chiefs teen Waratahs; CANBERRA – Brumbies teen Haaie; PERTH – Western Force teen Reds; JOHANNESBURG – Leeus teen Crusaders; KAAPSTAD – Stormers teen Bulle.
Vodacombeker – Vrydag: DURBAN – KZN Haaie XV teen SWD Arende; PORT ELIZABETH – OP Kings teen Toyota Vrystaat XV. Saterdag: OOS-LONDEN – Grens Bulhonde teen WP; POTCHEFSTROOM: Luiperds teen Blou Bulle; JOHANNESBURG: Goue Leeus teen Griffons; WITBANK – Pumas teen Griekwas; PAARL – Pampas XV teen Boland Kavaliers.
Varsity-beker (halfeindronde) – STELLENBOSCH: Maties teen Uni. Johannesburg; PRETORIA – Tukkies teen Pukke.
Varsity-skild (laaste ronde) – PIETERMARITZBURG – UKZN teen Uni. WK; KING WILLIAM’S TOWN – UFH teen SUT.
Klub Rugby: Vrystaat Uitdaagbeker-Kompetisie
Welkom Rovers is die wenners van die eerste Vrystaat Uitdaagbeker-kompetisie finaal wat op Saterdag, 24 Maart in Welkom gespeel is. Welkom Rovers het Bloemfontein Polisie met 44 -16 geklop.
BOKSMART Alle skole, klubs en verenigings word versoek om te verseker dat alle afrigters oor ‘n BokSmart akkreditasie beskik en dat geen afrigter by die afrigting van sy span / spanne betrokke sal wees totdat hy / sy die BokSmart kursus deurloop het nie. BokSmart kursusse word op die volgende datums by Vrystaat Stadion aangebied:
Datum: 27 & 29 Maart 2012
2; 4; 11; 12; 17; 19; 23 & 25 April
Tyd: 18:00 Kontak vir Selvyn Colbe by 051 407 1749 / scolbe@fsrugby.co.za vir meer inligting Verjaarsdae
26 Maart – Philip Snyman
29 Maart – Andries Ferreira
30 Maart – Sammy Prins Kuieraand in Welkom
Kom kuier saam met Naka en Os op die rusbank
Bespreek nou jou tafel by die TOYOTA CHEETAHS se Kuieraand in Welkom op 4 April.
Kostes is R2500.00 per tafel vir 10 mense met ‘n buffet-ete ingesluit. Kontant kroeg beskikbaar.
Funksie vind plaas by die Goldfields Casino en gaskunstenaar is Peter Mitchell.
Kontak Rentia 083 308 4244 vir besprekings.
Maak seker dat jy nie die volgende episode van Cheetah Chase op SuperSport misloop nie! Die skedule kan verander. SCHDATE
SS6 / SS6A / CSN
on Tuesday, March 27th, 2012 at 8:22 am	and is filed under General, Management, Uncategorized.
« Toyota Free State XV vs Sharks XV
Cheetahs need to end tour on a high »